
La portugala 
volis malproksimiĝi 
de la hispana 


Dum pli ol mil jaroj de ĝia historio, Portugalio ĉiam sentis 
sin minacata de la najbara Hispanio, pli granda kaj pli 
potenca. Unu el la manieroj kiun la portugaloj trovis 
por refortigi sian aŭtonomion estis la lingva 
izolado, la rifuzo de iu ajn ago kiu povus 
reprezenti alproksimiĝo al la hispana. 


Pro tio, en la skribado, ili adoptis la LH kaj la 
NH de la provenca lingvo kaj ne la N kaj la LL 
de la hispana. Dum la hispanoj ĉiam adoptis 
politikon de adaptado aŭ kreado de propraj 
terminoj en ilia lingvo, la portugaloj dum jarcentoj 
sin ligis umbilike al Francio, importante centojn 
da vortoj kaj eĉ sintaksajn konstruaĵojn el la la 
franca, se ne paroli pri propraj nomoj kiel 
Alexandre (kiu devus esti Alexandro, ĉar estas 
per O, ke finiĝas la masklajn nomojn en la 
portugala). e 


~Marcos Bagno, lingvisto, en sia artikolo Espanhol! 
para todos e ja! (La hispana por ĉiuj kaj nun!, en la 
revuo Caros Amigos) 

MIks- 


Polpo havas tri korojn kaj naŭ cerbojn, unu kiu estas centra kaj aliaj 
ok po unu en ĉiu tentaklo. (Superinteressante) eee No hay 
pedo. Ne estas furzo. Meksika esprimo por trankviligi iun kiu faris 
eraron. e e e En Usono je ĉiu kvin jaroj oni mezuras la nivelon pri 
mensa sano, kiu kutime varias laŭ 19o supren aŭ malsupren. En la 
lasta periodo, la rezultoj estis malsimilaj: inter adoleskantoj, la 
niveloj de deprimo kreskis ĝis 3090. Unu el la motivoj estas tio, ke 
malgrandiĝas la interagoj vid-al-vide, anstataŭitaj de la saĝtelefono. 
La personaj interrilatoj estas antidoto kontraŭ la deprimo. (Tal Ben- 
Shahar, israela psikologo kaj filozofo, en intervjuo al la taggazeto El 
Pais, Hispanio) eee La 5a Sud-Brazila Renkontiĝo de 
Esperanto okazis en Santa Maria, RS, inter la 7a kaj 9a de oktobro, 
1989, sub la temo Paŝoj al Integriĝo — kuna realigo de 
Esperanto-Societo de Santa Maria kaj Esperantista 
Societo de Porto Alegre (ESPA). Al ĝi enskribiĝis 56 homoj 
inter ili tri argentinaj geesperantistoj. El la programo 
eltariĝis prelegoj de Geraldo Mattos (Curitiba), Clara de 
Hess (Argentino) kaj Josias F. Barboza (Braziljo) kaj 
prezentaĵo de PEATRO — teatra trupo de PEA-Paranaa 
NO Esperanto-Asocio. (Referenco: ABC n-ro 6, Printempo 1989, 
~ oficiala organo de Esperantista Societo de Porto Alegre) 


eee Se la Tero havus la grandon de bakterio, la Lakta 
Vojo havus la diametron de la Tero. (Superinteressante) 


Poezia rubriko 


Soleco 


Ŝafisto iras sur montaro, 
kie birdkantoj sonas; 
kun la Natur' en solidaro 
solecon li ne konas. 


Sed iras mi sur urbostratoj, 
kie la bru' senĉesas; 
kaj meze inter la homfratoj 
fremdule mi solecas. 


~John Sharp Dinwoodie (1904-1980), skota esperantista poeto, 


pastro 


“Mi amas la vorton mamihlapinatapai el la 
lingvo jaghana, parolata sur la duoninsulo de la 
ĉilia Tierra del Fuego. La vorto estas tre precisa 
kaj konciza en sia signifo. Provi ĝin traduki ne 
eblas per malpli da vortoj ol rigardo inter du 
homoj, el kiuj ambaŭ esperas, ke la alia 
proponos ion, kion ambaŭ deziras, sed nek unu 
nek la alia pretas mem sugesti aŭ proponi.” 
(Ghilad Zuckermann, en la artikolo Revivigi 
lingvon por redoni dignon al la homoj, en Brita 
Esperantisto de aŭg/2019 - elanglangis Trevor 


Steele) eee En la angla lingvo, la vortoj ewe (ŝafo) kaj you (vi) 
havas la saman prononcon. Samkiel eye (okulo) kaj l (mi). La vorto 
set havas ĉirkaŭ 450 signifoj. 


Thomas Cook: 


la pioniro de la modernaj 
vojaĝoj en grupo 


~Joĉĝo Nicolau de Araujo Aloisio, vojaĝagento 


La homo estas agema estulo, kiu ĉiam ŝatis alilokiĝi kaj traesplori 
aliajn lokojn, ĉu sola, ĉu akompanata. Mi legis antaŭnelonge 
kuriozan fakton, eltrovitan de kelkaj arkeologiaj esploroj: antaŭ 
ĉirkaŭ 13 mil jaroj, homgrupoj loĝantaj en kaverno de Madasin, en la 
francaj Pirineoj, jam organizis ekspediciojn ĝis la maro kaj poste ili 
revenis. En Grekio en la 7a jc a.K. homoj organizis grupojn 
ĉiukvarjare, por spekti la olimpiajn ludojn. 


Per tiuj du menciitaj situacioj, ambaŭ el malsimilaj epokoj kaj 
kuntekstoj, ni povas percepti la neceson kiun la homo ĉiam havis 
por ekvidi diversajn pejzaĝojn kaj lokojn, atenta al la plej diversaj 
celoj, plufarante tion ante eĉ en la hodiaŭaj tagoj. 


En la jaro 1840, jam ekzistis granda fervoja ekspansio en Eŭropo, 
kiu faciligis la ĝeneralan alilokigadon en la Malnova Kontinento, sed 
la horaroj kaj tarifoj estis kompleksaj kaj la opcioj pri gastigado estis 
tre multekostaj, kun malmultaj ŝparemaj ofertoj. En 1841 Thomas 
Cook, iu meblofaristo, baptista misiisto kaj vendisto de biblioj, havis 
la grandan ideon, kiu poste igis lin konata kiel la patro de la 
moderna turismo kaj la unua vojaĝagento en la mondo: je la 5a de 
julio de la menciita jaro, meze de la eŭropa somero, li arigis 570 
homojn, aĉetis kaj revendis trajnobiletojn kaj irigis tiun egan grupon 
al renkontiĝo de la ligo kontraŭ la alkoholismo, elirante el la urbo 
Leicester ĝis Loughborough kaj veturante tra 12 mejloj (ĉirkaŭ 19 
km). 


La ideo bone 
sukcesis kaj sekve 
al tio nia iniciatema 
angla entreprenisto ekorganizis homgrupajn vojaĵojn, komencanta 
tion kio poste fariĝis la plej konata vojaĝagentejo en la mondo: 
Cooks Tours. De tiam la brila ideo de Thomas Cook diskoniĝis kaj 
tra la tempo pli da grupoj de vojaĝoj ekaperis en nova epoko de 
turismo plibone organizita kaj atenta al la bonstato de la 
pasaĝeroj. e (fragmento). 


r Artikolo origine publikigita ĉe 
https://www.meubrasildiario.com.br/2019/11/07/viagens-em-grupo-de- 
thomas-cook-aos-dias-atuais/. Esperantigis Cesar Dorneles. 


Ĝuste ĝuu! 


www.facebook.com/groups/esperantonun | 


Survoje al 500 membroj 


La 28an de marto, 16h, 
ĉe Aromaz Cafe, 
Rua da Praia Shopping 


Verda,Kafo 


(U 


Kafpaŭzo 


~Cesar Dorneles 


e Lenio Marobin, el Lajeado, RS, kiam venas 
al Verda Kafo, kutime komplezas nin kaj 
mmm GEAn per donaco de periodaĵoj, inter ili La 
Ken (Bollack k Bria Esperantisto. La artikolo de Bill 
Chapman publikigita en ĝia n-ro 987 de 
aŭgusto 2019 vekis mian specialan atenton: 
temis pri Leon Bollack (1859-1925), franco 
BLEUE, BOLAK loĝanta en Londono kaj unu el la multaj 
kreintoj de planlingvoj, kiuj aperis kaj 
malaperis en dua duono de la 19aj jc, escepte 
de Esperanto kiel la leganto bone scias. 


EA BIOSO 


LA LANGUE 


Langue Internationale Pratique 


La lingvo nomiĝis Bolak, kiu signifis samtempe 
lingvo-n blua-n aŭ genia-n kreaĵo-n, kaj estis 
prezentata de la kreinto al la publiko en 1899. 
Ĝi miksas elementojn de naturaj kaj logikaj lingvoj, klarigas 
Chapman. Kontraŭe al Zamenhof, Bollack tute ne agnoskis la 
valoron de poezio en planitaj lingvoj kaj li kutimis fanfaronis pri la 
perfekteco de sia inventaĵo. Rezigninte pri la projekto, li fariĝis poste 
adepto de Ido (1908) kaj onidire estis li — atentu, Miguel Bento... - 
kiu proponis la bluon kiel simbolan koloron por la menciita lingvo. 


e Estas homoj kiuj parolas al siaj hundoj kaj katoj. lomete freneza 
tiu afero! Mi parolas nur al miaj foliaĵoj! 


e Kia ekonomia sistemo estas tiu kies interesoj de la akciuloj 
restas sur ĉio kaj ĉiuj? 

e En Quatro Cinco Um de dec/jan 2019, brazila revuo pri libroj, 
en recenzo skribita de Luisa Geisler pri speco de sciencfikciaĵoj kies 
termino portugallingve estas distopia (ia negativa utopio), ŝi mencias 
la fakton, ke “unu el la palacetoj de la plej riĉa homo en la mondo 
havas 25 banĉambrojn dum ĝiaj funkciuloj estas kontrolataj laŭ 
produkteco tiamaniere, ke ili urinas en botelojn por ne perdi tempon” 
kiel ekzemplo de la multnombraj sociaj negativaj utopioj de tiu 
civilizo kies plej granda aspiro ŝajnas esti vendi, profiti kiel eble plej 
multe. Fama ekzemplo de tia utopiaĵo estas la romano 1984, de 
George Orwell (1948). 


e Ziko M. Sikosek, en sia bonega Esperanto sen Mitoj, verko kiu 
ĉiu interesato pri propagandado de E-o devus legi, en la subero 
Malamikeco kontraŭ la angla, mencias la jenan okazintaĵon 
rakontitan de Jouko Lindstedt: En la [UK] de Ateno okazis jene: (...) 
nian aŭtobuson eniris profesia grekino-kvidistino. La kompatindulino 
kuraĝis komenci paroli en la angla salutvortojn, sed ŝin silentigis 
protestoj de la ekskursantoj. Kompatinda ulino! Eble ĝis hodiaŭ ŝi 
havas la jenan ĝeneralan impreson pri E-istojj grupo da 
maltoleremaj, fanatikaj kaj malafablaj homoj, kiuj kontraste sin 
prezentas kiel parolantoj de lingvo por la paco... Mankis en la 
menciita okazaĵo respekto al iu homo kiu simple estis tiumomente 
plenumanta sian profesian taskon se ne paroli pri la fakto, ke 
manifestacioj kiuj reprezentas ian malamikecon kontraŭ la angla 
lingvo estas kontraŭefikaj por bona propagando pri Esperanto. 


Survoje al 


5000..... 


www.gajahaveno1.blogspot.com 

Kapoj pensas 


Mi kutimis pensi, ke la plej gravaj kutimaj 
problemoj estas la perdo de biodiverseco, la 
ekosistema kolapso kaj la klimata ŝanĝo. Mi 
pensis, ke tridek jaroj da bona scienco 
povus pritrakti pri ĉi tiujn problemojn. Mi 
malpravis. La ĉefaj mediaj problemoj estas 
egoismo, avideco kaj apatio, kaj por trakti ĉi 
tiun ni bezonas kulturan kaj spiritan 
transformon. Kaj ni, sciencistoj, ne scias kiel 
fari tion.e (James G. Speth, usona advokato 
kaj naturmedia defendanto) 


Zamenhof estis sufiĉe modesta por konscii pri tio, ke la lingvo, kiu 
estas socia fenomeno, ne povas esti kreaĵo de unu sola homo, 
kaj li konfidis al la esperantistoj la ellaboron kaj la perfektigon 
de la lingvo. Kaj unu el la plej geniaj trovaĵoj de la Majstro 
estis, ke Esperanton, tuj post ĝia naskiĝo, li fianĉigis al 
poezio. e (Kolomano Kalocsay) 


Esti Esperantisto signifas ne nur lingvoscion. Ĝi 
estas destino. Misio. Sopiro al pli bona mondo. Vera 
Esperantisto ne fariĝas, sed naskiĝas, kaj ili estas 
Esperantisto jam antaŭ ol li lernas la lingvon. Esti 
Esperantisto signifas ne nur lingvoscion. Ĝi estas 
destino. Misio. Sopiro al pli bona mondo. Vera 
Esperantisto ne fariĝas, sed naskiĝas, kaj ili estas 
Esperantisto jam antaŭ ol li lernas la lingvon. e 
(Julio Baghy) 


